משטרת ספרד תפסה דג שמן בחכתה. רשת הברחות חשיש ממרוקו נתפסה, 12 טון חשיש הוחרמו ו-35 איש נעצרו.
על אף חוקי צריכת הקנאביס המקלים יחסית בספרד, חשיש ממרוקו ממשיך להיות מוזרם לספרד ומשם לרחבי אירופה.
שוטרים שפשטו על מחסנים הממוקמים במרכז מחוז טולדו בספרד מצאו 12 טון של חשיש ארוז בארגזים שיועד להפצה לכל רחבי אירופה לאחר שהגיע לספרד כשהוא מוסווה בתוך מזוודות ומיכלי דלק ענקיים ממרוקו.
בין השאר נמצאו גם כ-100,000 יורו במזומן, 14 רכבי יוקרה ועשרות טלפונים סלולריים.
בין העצורים מעל ל-30 בעלי אזרחות מרוקנית, 4 ספרדים ואשה אחת מבלגיה.